اوکراینا سلاحلی قوه‌لری فوریه‌نین 24-ده باشلایان محاربه‌نین ایلک گون‌لرینده روسیانین نظارتی آلتینا آلدیغی خرسون ویلایتینده کندلردن بیرینه نظارتی اله کئچیریب.
اوکراینا خصوصی عملیات قوه‌لری‌نین رسمی "تلگرام" حسابیندان ائدیلن پای‌لاشیمدا "بو دفعه اوکراینا خصوصی عملیات قوه‌لری‌نین عسگرلری خرسون ویلایتینده مالا اولکساندریوکا-یا نظارتی اله کئچیریب" دئییلیب.
لوگانسک بؤلگه‌سی حربی ایداره سی‌نین رهبری سرگئی گایدای ایسه اؤزونون "تلگرام" حسابیندا اوکراینا اوردوسونون دونباس-دا لوگانسک بؤلگه‌سینده یاشاییش منطقه‌لرینه نظارتی برپا ائتمک اوچون حرکته کئچدیگینی بیلدیریب.
سؤزوگئدن بؤلگه‌ده‌کی بعضی یاشاییش منطقه‌لری‌نین اوکراینا اوردوسونون نظارتینده اولدوغونو بیلدیرن گایدای "لوگانسک بؤلگه‌سی‌نین ایشغالدان آزاد ائدیلمه‌سینه باشلانیلیب. آرتیق بیر نئچه یاشاییش منطقه‌سی روسیا اوردوسوندان آزاد ائدیلیب و اورادا اوکراینا سلاحلی قوه‌لری آرتیق اوکراینا بایراغینی دالغالاندیریر" ایفاده‌لردن ایستیفاده ائدیب.
